Елин Пелин
Малка приказка

chitanka.info

Имал дядо бял козел

с вити рога, дълга брада —

хей такива!

Дядо си го обичаше,

галено го наричаше

какво не!

На козела му хрумнало

да пошета по гората,

да си полюлей брадата —

хей така!

Вълци сиви го срещнали

и въз него се спуснали —

хей така!

И за дядо що остало

във горите пусти, диви?

Само две рогчета криви —

хей такива!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.